Dette er Norges beste bredbåndsbyer
Onsdag ble bredbåndsbyindeksen for Skandinavia presentert på arrangementet Status Teknologi Norge hos Telenor.Antall poeng i parentes. Maksimalt antall poeng er 10. Linköping (6,8) Västerås (6,6) Kristiansand (6,5) Bodø (6,4) Tromsø (6,3) Borås (6,2) Skien (6,2) Gøteborg (6,2) Asker (6,0) Uppsala (5,8) Kilde: The Nordic Broadband City Index 2014 Totalt 43 byer er undersøkt i Norge, Sverige og Danmark og fastnett, mobilt bredbånd og kommunenes digitale tjenester er kartlagt. Hensikten med undersøkelsen er å si noe om hva innbyggere og næringsliv kan forvente av digital infrastruktur og elektroniske tjenester.Kristiansand står for den beste norske plasseringen, med en tredjeplass. Sørlandets hovedstad får 6,8 av 10 mulige poeng. Deretter følger Bodø og Tromsø hakk i hæl. (Se faktaboks) Imidlertid må Norge se seg slått av Søta bror, for Linköping er Skandinavias beste bredbåndsby etterfulgt av Västerås. Kristiansand får særlig mange poeng for sitt digitale tilbud. Kommunen tilbyr i dag 55 elektroniske søknadsskjemaer, samt e-faktura. - Vi har jobbet mye med digitalisering på tvers av kommunens sektorer. Dessuten har våre nettsider og elektroniske skjemaer såkalt responsivt design. Det vil si at utseende er like bra på mobil, nettbrett og datamaskin, sier Kari Røskaft, daglig leder for Kristiansand-IKT. Les også:- Kommuner har tapt milliarder på luksus-bredbåndNeste år lanseres en ny kommuneportal, med mål om å redusere antall publikumshenvendelser på telefon, e-post og personlig fremmøte. - Hele portalen er utviklet med brukernes behov i fokus. Her skal ikke kommunen informere om seg selv, men veilede publikum til det de trenger, sier organisasjonsdirektør Eva Berglund Åsland. Sammen med Universitetet i Agder og Sørlandets sykehus deltar kommunen i EU-prosjektet United4Health. Her får Kols-pasienter monitorering og videosamtaler fra telemedisinsk sentral via nettbrett. Regjeringen har tidligere lovet bredbånd til alle innbyggere i Norge. Totalt sett er dekningen av høyhastighetsbredbånd (hastighet over 30 Mbit/s) i Norge i dag på 75 prosent, ifølge Samferdselsdepartementet. For bredbånd med minimum 10 Mbit/s er dekningen tilnærmet 100 prosent, men det er store forskjeller mellom byene når det gjelder de tilgang til de høyeste hastighetene.Samferdselsminister Ketil Solvik-Olsen (Frp) mener bredbåndsutviklingen er viktig av hensyn til forbrukernes goder. Han ønsker på sikt å se tilbud som underveis gir bilførere informasjon om alternativ kollektivtransport. - Jeg synes en bilfører skal få beskjed på telefonen eller i bilen om at nå nærmer han seg en togstasjon, hvor det finnes en ledig parkeringsplass, og et tog kommer om fem minutter. Dersom han tar det toget, vil han være fremme på sin destinasjon 15 minutter raskere enn dersom han fortsetter å kjøre i bilen, sa han da bredbåndsindeksen ble presentert.
Mest og best bredbånd i Norge får du i Kristiansand, ifølge en ny skandinavisk måling. Men øverst på den digitale topplisten troner svenskene.